ემპაია სტეიტ ბილდინგი - ვიკიპედია

# ემპაია სტეიტ ბილდინგი

### ვიკიპედიიდან

ემპაია სტეიტ ბილდინგი
ემპაია სტეიტ ბილდინგი იყო მსოფლიოში ყველაზე მაღალი შენობა 1931-1972 წლებში. *
მანამდე | კრაისლერ ბილდინგი
შემდეგი | მსოფლიო სავაჭრო ცენტრი
მისამართი | 350 მეხუთე ავენიუ, მანჰეტენი, აშშ
სიმაღლე | 381 მ / 102 სართ.
შენდებოდა | 1930-1931
დაინგრა | {{{დაინგრა}}}
* იხ. მსოფლიოს უმაღლესი სტრუქტურები სხვა კლასიფ.-თვის

ემპაია სტეიტ ბილდინგი (ინგ. Empire State Building), 102 სართულიანი თანამედროვე არტ-დეკო სტილის შენობა ნიუ-იორკ სიტიში, დაპროექტებული „შრივ, ლემბ ენდ ჰარმონ ასოშიეტს“ მიერ და აშენებული 1931 წელს. ცათამბჯენს სახელი ნიუ-იორკის შტატის მეტსახელის გამო დაერქვა და დღემდე ყველაზე მაღალ შენობად რჩება ქალაქ ნიუ-იორკში.

სამოქალაქო ინჟინერთა ამერიკულმა საზოგადოებამ შენობა მსოფლიოს ერთ-ერთ თანამედროვე შვიდ საოცრებათაგან შერაცხა. შენობა ასევე ეკუთვნის უდიდეს ცათამბჯენთა მსოფლიოს ფედერაციას.

## [რედაქტირება] ისტორია და სტატისტიკა

ემპაია სტეიტ ბილდინგის მშენებლობა დაჩქარებული ტემპებით მიმდინარეობდა მსოფლიოში უდიდესი შენობის ტიტულის კრაისლერ ბილდინგისთვის წასართმევად. ის რჩებოდა მსოფლიოს უმაღლეს ცათამბჯენად რეკორდულად დიდი ხნის - 41 წლის განმავლობაში (ხოლო მსოფლიოში უმაღლეს ადამიანის შექმნილ ნაგებობად 23 წელი), მსოფლიო სავაჭრო ცენტრისა და მცირე ხნის შემდეგ სირს ტაუერის მშენებლობის დასრულებამდე. 2001 წლის 11 სექტემბრის ტერაქტის შემდეგ ემპაია სტეიტ ბილდინგი ისევ ნიუ-იორკში უმაღლესი ხოლო აშშ-ში სიმაღლით მე-2 შენობა ხდება.

შენობის გამორჩეული არტ-დეკო ქიმი თავდაპირველი დიზაინით დირიჟაბლთა დეპო უნდა ყოფილიყო, თუმცა რამდენიმე მცდელობის შემდეგ იდეა არაპრაქტიკული და საშიში გამოდგა შენობის სიდიდით გამოწვეული მქროლი ქარების გამო.

ემპაია სტეიტ ბილდინგი 381 მეტრი სიმაღლისაა 102-ე სართულის ბოლოს, ხოლო ნაგებობის სრული სიმაღლე 448 მეტრს აღწევს. შენობა ოფიციალურად გაიხსნა 1931 წლის 1 მაისს, თუმცა მასში ოფისების მნიშვნელოვანი წილი გაუქირავებელი დარჩა 1940-იანებამდე. შენობას სახელი სწორედ ამ დაუსახლებელი სტატუსის გამო დაერქვა. შენობის ქიმზე დამაგრებული დიდი სატელევიზიო ანტენა დამატებულ იქნა 1950-იანებში.

სახალხო ობსერვატორია შენობის თავზე ქალაქის შესანიშნავ ხედს შლის და ტურისტებისთვის ძალზედ პოპულარული ადგილია. შენობის თავი ღამით ილუმინირებულია სეზონისთვის შესაფერისი სხვადასხვა ფერის განათებით. მაგ. ფრენკ სინატრას გარდაცვალების შემდეგ შენობა ლურჯი სინათლის ”შეიმოსა” მომღერლის მეტსახელის "Ol' Blue Eyes" ნიშნად.

მსოფლიო სავაჭრო ცენტრის განადგურების შემდეგ რამდენიმე თვე განათება წითელ, თეთრ და ლურჯ ფერებში იყო, შემდეგ კი ისევ ჩვეულ სეზონურ ფერებს დაუბრუნდა.

შენობა დაახლოებით 330.000 მეტრულ ტონას იწონის. მას 6.500 ფანჯარა, 73 ლიფტი და 1.860 საფეხური აქვს შენობის თავამდე; მისი სრული ფართია 204.385 მ2; საფოსტო მისამართია #350 მეხუთე ავენიუ, ს/კ 10118; მდებარეობს 33-ე და 34-ე ქუჩებს შორის მეხუთე ავენიუზე, მიდთაუნ მანჰეტენზე.

შენობის ადგილზე ადრე განთქმული ვალდროფის სასტუმრო მდებარეობდა, სადაც პერიოდულად კლუბი „The Four Hundred“ (მე-19 საუკუნის ნიუ-იორკის სოციალური ელიტა) წევრები იკრიბებოდნენ.

## [რედაქტირება] პანორამა

პანორამული ფოტოსურათების დასათვალიერებლად თაგუნათი ამოძრავეთ სურათის ქვეშ მდებარე სლაიდბარი.

ნიუ-იორკ სიტის 360° პანორამა ემპაია სტეიტ ბილდინგიდან (გაზაფხული 2005)

ნიუ-იორკ სიტის პანორამა ემპაია სტეიტ ბილდინგით მარცხნივ (დეკემბერი 2005)

## [რედაქტირება] იხილეთ ასევე

ემპაია სტეიტ ბილდინგი

- მსოფლიოს უმაღლესი ცათამბჯენები
- არქიტეტურული საოცრებანი
- 50 ყველაზე მაღალი შენობა აშშ-ში
- მსოფლიოს უმაღლესი სტრუქტურები
- ნიუ-იორკის ცათამბჯენები

## [რედაქტირება] რესურსები ინტერნეტში

- ნიუ-იორკის არქიტექტურა - ემპაია სტეიტ ბილდინგი
- ემპაია სტეიტ ბილდინგის მშენებლობა, 1930-1931, ნიუ-იორკის სახალხო ბიბლიოთეკა.
- ემპაია სტეიტ ბილდინგი: ოფიციალური ვებ-გვერდი
- ემპაია სტეიტ ბილდინგის ვებ-კამი
- NYCfoto.com - ემპაია სტეიტ ბილდინგის ფოტოები
- ერთი დღე ემპაია სტეიტ ბილდინგში - ვებ-კამი

Retrieved from "http://ka.wikipedia.org../../../%E1%83%94/%E1%83%9B/%E1%83%9E/%E1%83%94%E1%83%9B%E1%83%9E%E1%83%90%E1%83%98%E1%83%90_%E1%83%A1%E1%83%A2%E1%83%94%E1%83%98%E1%83%A2_%E1%83%91%E1%83%98%E1%83%9A%E1%83%93%E1%83%98%E1%83%9C%E1%83%92%E1%83%98.html"

კატეგორიები: მსოფლიოს ყოფილი უმაღლესი შენობები | ნიუ-იორკის არქიტექტურა | ცათამბჯენები

##### Views

- სტატია
- განხილვა
- მიმდინარე შესწორება

##### ძიება

##### სხვა ენებზე

- Afrikaans
- Български
- Bosanski
- Česky
- Dansk
- Deutsch
- English
- Esperanto
- Español
- Eesti
- Suomi
- Français
- עברית
- Hrvatski
- Magyar
- Italiano
- 日本語
- 한국어
- Nederlands
- Norsk (bokmål)
- Polski
- Português
- Русский
- Slovenčina
- Српски / Srpski
- Svenska
- தமிழ்
- ไทย
- Türkçe
- Tiếng Việt
- 中文